Apstiprinu LĪVA VSB direktors D.Tunsts

2017. gada 19. decembris

**Teorētisko zināšanu pārbaudes eksāmena nekustamā īpašuma vērtētāja asistenta statusa iegūšanai norises kārtība un atbilžu izvērtēšanas kritēriji**

***Eksāmena mērķis –*** noskaidrot, vai pretendenta zināšanu līmenis ir pietiekams profesijas kods 3315 09 "Nekustamā īpašuma vērtētāja asistents" uzdevumu veikšanai.

***Eksāmena norise*** – Pretendents izvēlas biļeti, kurā ir 33 (trīsdesmit trīs) teorētiski testa jautājumi, kas pēc nejaušības principa ir izvēlēti no LĪVA VSB apstiprinātajiem jautājumiem. Biļetēs iekļauto jautājumu saraksts ir publicēts LĪVA mājas lapas sadaļā <http://vertetaji.lv/ieprieksejo-eksamenu-jautajumi-un-uzdevumi>.

Uz katru no biļetēs iekļautajiem testa jautājumiem pretendentam tiek piedāvāti 3 atbilžu varianti, no kuriem ir jāizvēlas pareizākā, atbilstošākā vai pilnīgākā atbilde.

Eksāmens notiek izmantojot datoru, bez piekļuves internetam. Katram pretendentam tiek piešķirts identifikācijas numurs, konkrētas personas dati eksaminētājiem nav zināmi. Pretendents atbildes uz eksāmena jautājumiem iesniedz aizlīmētā aploksnē, kas tālāk tiek nodota eksaminētājiem. Eksāmenam atvēlētais kopējais laiks ir 3 stundas.

***Eksaminētāji*** – zināšanu pārbaudes testa atbilžu pareizību konstatē eksaminācijas komisijas vadītājs, izmantojot īpašu datorprogrammu.

***Eksāmena rezultātu izvērtēšanas kritēriji*** – maksimālais iegūstamo punktu skaits ir 99 (katra pareizā atbilde 3 punkti). Rezultātu pareizību nosaka īpaša datorprogramma bez cilvēcīgā faktora klātbūtnes.

Eksāmens ir nokārtots, ja kopumā Pretendents ieguvis vismaz 75 punktus.